smcproject/ml-wiki-sentences huggingface dataset:
ശ്രീകൃഷ്ണന് കുംഭമാസത്തിൽ പൂയം നാളിൽ കൊടിയേറി നടത്തപ്പെടുന്ന എട്ടുദിവസത്തെ ഉത്സവം, ധനുമാസത്തിൽ വൈകുണ്ഠ ഏകാദശി , ചിങ്ങമാസത്തിൽ അഷ്ടമിരോഹിണി , മേടമാസത്തിൽ വിഷു എന്നിവയും ഭഗവതിയ്ക്ക് മേടമാസത്തിൽ തൃശ്ശൂർ പൂരവും ധനുമാസത്തിൽ മൂന്നാമത്തെ ഞായറാഴ്ച നടത്തപ്പെടുന്ന വേലയുമാണ് വിശേഷദിവസങ്ങൾ.
സ്വന്തമായ ഒരു കമ്മിറ്റിയാണ് ക്ഷേത്രഭരണം നടത്തുന്നത്.
വൈഷ്ണവഭക്തർ ആശ്രയകേന്ദ്രമായി കരുതി പോരുന്ന തിരുവമ്പാടി ക്ഷേത്രം നേരത്തെ ഭഗവതിക്കാവായിരുന്നു എന്നാണ് ചരിത്രം.
ടിപ്പുവിന്റെ പടയോട്ടകാലത്താണ് തിരുവമ്പാടിയുടെ ചരിത്രത്തിന്റെ തുടക്കം.
ടിപ്പുവിന്റെ പട്ടാളത്തെ ഭയന്ന് എടക്കളത്തൂരിൽ നിന്ന് ശാന്തിക്കാരൻ എടുത്ത് ഓടിയ കൃഷ്ണവിഗ്രഹമാണ് ഇവിടത്തെ പ്രതിഷ്ഠ.
വടക്കേ അങ്ങാടിയിൽ കണ്ടൻകാവിലായിരുന്നു ആദ്യപ്രതിഷ്ഠ.
കൃഷ്ണനോടൊപ്പം പോന്നതായി സങ്കൽപ്പിക്കുന്ന ബാലഭഭ്രകാളിയേയും പ്രതിഷ്ഠിച്ചിട്ടുണ്ട്.
എടക്കളത്തൂരിൽ നിന്നു കൊണ്ടുവന്ന വിഗ്രഹം കാറ്റാനപ്പുള്ളി മനയിൽ ആദ്യം കുടിയിരുത്തപ്പെട്ടു എന്ന ഐതിഹ്യമുണ്ട്.
പിന്നീട് തിരുവമ്പാടി ഭഗവതി ക്ഷേത്രത്തിൽ ശ്രീകൃഷ്ണനെ പ്രതിഷ്ഠിച്ചു.
ഭഗവതിയെ ‘എടത്തരിക’ത്തേക്കു മാറ്റി.
തിരുവമ്പാടി കൃഷ്ണനാണ് ഇവിടെ മുഖ്യ പ്രതിഷ്ഠ.
തിരുവമ്പാടി ഭഗവതിയാണ് മറ്റൊരു പ്രധാനപ്പെട്ട പ്രതിഷ്ഠ.
ഉണ്ണികൃഷ്ണന്റെ രൂപത്തിലുള്ള ഭഗവദ് വിഗ്രഹത്തിന് മൂന്നടി പൊക്കമുണ്ട്.
വലതുകയ്യിൽ ഒരു ഓടക്കുഴൽ പിടിച്ചിട്ടുണ്ട്.
ഇടതുകൈ അരയിൽ കുത്തിനിൽക്കുകയാണ്.
ബാലരൂപത്തിലുള്ള ഭദ്രകാളിയാണ് തിരുവമ്പാടിയമ്മ.
നാലടി ഉയരം വരും തിരുവമ്പാടിയമ്മയുടെ വിഗ്രഹത്തിന്.
പുറകിലെ വലതുകയ്യിൽ ത്രിശൂലം , പുറകിലെ ഇടതുകയ്യിൽ ദാരികശിരസ്സ്, മുന്നിലെ ഇടതുകയ്യിൽ രക്തപാത്രം, മുന്നിലെ വലതുകയ്യിൽ നാന്ദകം എന്ന വാൾ എന്നിവ ധരിച്ചുനിൽക്കുന്ന രൂപത്തിലാണ് വിഗ്രഹം.
പടിഞ്ഞാട്ട് ദർശനമായാണ് രണ്ടുപ്രതിഷ്ഠകളും.
ഗണപതി , ശാസ്താവ് , നാഗദൈവങ്ങൾ , ബ്രഹ്മരക്ഷസ്സ് , ഘണ്ഠാകർണൻ , ഭൈരവൻ , കുട്ടിച്ചാത്തൻ , മണികണ്ഠൻ തുടങ്ങിയ ദേവതകൾ ആണ് ഉപദേവതകൾ.
കൂടാതെ ക്ഷേത്രത്തിന് പുറകിലായി ചെറിയൊരു ഗണപതിക്ഷേത്രവുമുണ്ട്.
ഇത് പ്രദേശത്തെ തമിഴ് ബ്രാഹ്മണരുടെ വകയുള്ള ക്ഷേത്രമാണ്.
1942-ൽ പണികഴിപ്പിച്ച ഈ ഗണപതിക്ഷേത്രത്തിൽ പ്രധാനദേവനായ ഗണപതിയെക്കൂടാതെ സുബ്രഹ്മണ്യൻ , ഹനുമാൻ , നവഗ്രഹങ്ങൾ , നാഗദൈവങ്ങൾ എന്നിവർക്കും പ്രതിഷ്ഠകളുണ്ട്.
വിനായക ചതുർത്ഥിയാണ് പ്രധാന അണ്ടുവിശേഷം.
നിത്യേന മൂന്നുപൂജകളും മൂന്നുശീവേലികളുമുള്ള മഹാക്ഷേത്രമാണ് തിരുവമ്പാടി ക്ഷേത്രം.
പുലർച്ചെ നാലുമണിയ്ക്ക് തവിൽ , നാദസ്വരം തുടങ്ങിയ വാദ്യങ്ങളുടെയും ഏഴുതവണയുള്ള ശംഖനാദത്തോടെയും പള്ളിയുണർത്തിയശേഷം നാലരയ്ക്ക് നടതുറക്കുന്നു.
നിർമ്മാല്യദർശനമാണ് ആദ്യത്തെ ചടങ്ങ്.
ഭഗവാന്റെയും ഭഗവതിയുടെയും നടകളിൽ ഒരുമിച്ചാണ് നിർമ്മാല്യദർശനം.
അതിനുശേഷം അഭിഷേകം തുടങ്ങുന്നു.
എണ്ണയഭിഷേകമാണ് ആദ്യം തുടങ്ങുന്നത്.
വിവിധയിനം പച്ചമരുന്നുകൾ ചേർത്തുണ്ടാക്കിയ നല്ലെണ്ണ വിഗ്രഹത്തിൽ അഭിഷേകം ചെയ്യുന്നു.
അതിനുശേഷം വാകച്ചാർത്താണ്.
നെന്മേനിവാകപ്പൂവ് പൊടിച്ചെടുക്കുന്ന പൊടികൊണ്ട് വിഗ്രഹത്തിൽ നടത്തുന്ന അഭിഷേകമാണ് വാകച്ചാർത്ത് എന്നറിയപ്പെടുന്നത്.
ഗുരുവായൂർ കഴിഞ്ഞാൽ വാകച്ചാർത്ത് അതിവിപുലമായി നടത്തുന്ന മറ്റൊരു ക്ഷേത്രം തിരുവമ്പാടിയാണ്.
അതിനുശേഷം ശംഖാഭിഷേകവും സുവർണകലശാഭിഷേകവും നടത്തുന്നതോടെ അഭിഷേകക്രിയകൾ അവസാനിയ്ക്കുന്നു.
അതിനുശേഷം വിഗ്രഹം പുതിയ ആടയാഭരണങ്ങൾ ചാർത്തി അലങ്കരിച്ചുവയ്ക്കുന്നു.
ആദ്യ നിവേദ്യങ്ങളായി മലർ , ശർക്കര , കദളിപ്പഴം എന്നിവ ഭഗവാന് ഈ സമയം നേദിയ്ക്കുന്നു.
അപ്പോഴേയ്ക്കും സമയം ഏതാണ് അഞ്ചരയായിട്ടുണ്ടാകും.
അതിനുശേഷം നാലമ്പലത്തിനകത്ത് വടക്കേ വാതിൽമാടത്തിൽ ഗണപതിഹോമം തുടങ്ങുകയായി.
സൂര്യോദയസമയം വരെ ഇത് നീണ്ടുനിൽക്കും.
രാവിലെ ഏഴുമണിയോടെ ഉഷഃപൂജ തുടങ്ങുന്നു.
ഇതിന് അടച്ചുപൂജയുണ്ട്.
നെയ്പ്പായസം , വെണ്ണ , ത്രിമധുരം എന്നിവയാണ് ഈ സമയത്ത് ഭഗവാന്റെ നിവേദ്യങ്ങൾ.
ഉഷഃപൂജയ്ക്കുശേഷം ഉഷഃശീവേലിയാണ്.
തന്റെ ഭൂതഗണങ്ങൾക്ക് നിവേദ്യം നൽകുന്നത് ഭഗവാൻ നേരിട്ടുകാണുന്നു എന്ന സങ്കല്പത്തിലാണ് ശീവേലി നടത്തുന്നത്.
ജലഗന്ധപുഷ്പാദികളുമായി മേൽശാന്തി മുന്നിലും ഭഗവാന്റെ തിടമ്പുമായി കീഴ്ശാന്തി പിന്നിലും നടക്കുന്നു.
നാലമ്പലത്തിനകത്തും പുറത്തുമുള്ള എല്ലാ ബലിക്കല്ലുകളിലും ഈ സമയം ബലിതൂകാറുണ്ട്.
പുറത്തേയ്ക്കെഴുന്നള്ളുമ്പോൾ തിടമ്പുമായി കീഴ്ശാന്തി ആനപ്പുറത്ത് കയറും.
ചെണ്ട (വലംതലയും ഇടംതലയുമായി ഓരോന്ന്), ഇലത്താളം , ചേങ്ങില , കൊമ്പ് , കുറുംകുഴൽ എന്നിവയാണ് ശീവേലിയ്ക്ക് ഉപയോഗിയ്ക്കുന്ന വാദ്യങ്ങൾ.
ഇവയുടെ അകമ്പടിയോടെ പുറത്തേയ്ക്കെഴുന്നള്ളുന്ന ഭഗവാനെ ഭക്തർ നാമജപത്തോടെ അനുഗമിയ്ക്കുന്നു.
മൂന്ന് പ്രദക്ഷിണങ്ങൾ കഴിഞ്ഞ് ഒടുവിൽ പ്രധാന ബലിക്കല്ലിലും ബലിതൂകുന്നതോടെ ശീവേലി സമാപിയ്ക്കുന്നു.
രാവിലെ പത്തുമണിയ്ക്ക് ഉച്ചപ്പൂജ തുടങ്ങുന്നു.
പാൽപ്പായസമാണ് ഈ സമയത്തെ പ്രധാന നിവേദ്യം.
ഭഗവാന്റെ മൂന്നുപൂജകളിൽ ഏറ്റവും പ്രധാനം ഉച്ചപ്പൂജയാണ്.
അരമണിക്കൂറോളം നീണ്ടുനിൽക്കുന്ന ഈ പൂജയ്ക്ക് വിസ്തരിച്ചുള്ള ക്രിയാപദ്ധതികളാണുണ്ടാകുക.
ഈ സമയത്ത് ക്ഷേത്രത്തിൽ ഇടയ്ക്ക കൊട്ടി അഷ്ടപദി പാടുന്ന പതിവുണ്ട്.
ഉച്ചപ്പൂജ കഴിഞ്ഞ് നടതുറന്നാൽ ഉച്ചശീവേലിയായി.
ഉഷഃശീവേലിയ്ക്കുള്ള അതേ ക്രിയകളാണ് ഉച്ചശീവേലിയ്ക്കും നടത്താറുള്ളത്.
ഉച്ചശീവേലി കഴിഞ്ഞ് പതിനൊന്നുമണിയോടെ ക്ഷേത്രനട അടയ്ക്കുന്നു.
വൈകീട്ട് നാലരയ്ക്ക് ക്ഷേത്രനട വീണ്ടും തുറക്കുന്നു.
ക്ഷേത്രത്തിനകത്തും പുറത്തുമുള്ള വിളക്കുകൾ മുഴുവൻ ഈ സമയം കൊളുത്തിവയ്ക്കാറുണ്ട്.
ക്ഷേത്രത്തിൽ കർപ്പൂരം കത്തിച്ച് ഉഴിയുന്ന ചടങ്ങ് നടക്കുന്നത് ഈ സമയത്താണ്.
ഇതേ സമയത്ത് ക്ഷേത്രത്തിൽ 'കേളിക്കൈ' എന്നൊരു ചടങ്ങും പതിവുണ്ട്.
ചെണ്ട, മദ്ദളം , ഇലത്താളം തുടങ്ങിയ വാദ്യങ്ങൾ ഒരുമിച്ച് ഭഗവാന് നടത്തുന്ന നാദാർച്ചനയാണ് കേളിക്കൈ.
ദീപാരാധനയ്ക്കുശേഷം രാത്രി ഏഴരയോടെ അത്താഴപ്പൂജ തുടങ്ങും.
അപ്പം , അട , വെറ്റില തുടങ്ങിയവയാണ് ഈ സമയത്തെ പ്രധാന നിവേദ്യങ്ങൾ.
അത്താഴപ്പൂജ കഴിഞ്ഞാൽ എട്ടുമണിയോടെ അത്താഴശീവേലി നടത്തുന്നു.
രാവിലെയും ഉച്ചയ്ക്കുമുള്ള ശീവേലികൾക്കുള്ള അതേ ചടങ്ങുകളാണ് ഇതിനും.
മൂന്ന് ശീവേലികളും ആനപ്പുറത്താണ് നടത്തുന്നതെന്ന പ്രത്യേകതയുണ്ട്.
ശീവേലിയ്ക്കുശേഷം എട്ടേകാലോടെ തൃപ്പുക നടത്തുന്നു.
ശ്രീകോവിലിനകത്ത് അഷ്ടഗന്ധം പുകച്ച് ഭഗവാനെ പള്ളിയുറക്കുന്നതാണ് ഈ ചടങ്ങ്.
തൃപ്പുക കഴിഞ്ഞ് എട്ടരയോടെ നട വീണ്ടും അടയ്ക്കുന്നു.
വിശേഷ ആഘോഷങ്ങൾ
ധനുമാസത്തിലെ വേലയും മേടത്തിലെ പൂരവും ഭഗവതിയുടേതാ‍ണ്.
ചിങ്ങമാസത്തിലെ അഷ്ടമിരോഹിണി, ധനുമാസത്തിലെ സ്വർഗ്ഗവാതിൽ ഏകാദശി എന്നിവയും കുംഭമാസത്തിലെ പൂയത്തിൽ കൊടിയേറി 8 മത്തെ ദിവസം ആറാട്ടോടെ ആഘോഷിക്കുന്ന ഉത്സവവും ശ്രീകൃഷ്ണന്റെ ആണ്ടുവിശേഷങ്ങളായി കൊണ്ടാടുന്നു.
ആണ്ടുതോറുമുള്ള മറ്റൊരാഘോഷം പ്രതിഷ്ഠാദിനം.
തിരുമ്പാടി ദേവസ്വം
ക്ഷേത്രഭരണം തിരുമ്പാടി ദേവസ്വം എന്ന പേരിൽ സ്വയം ഭരിച്ചു വരുന്നു.
ഇപ്പോൾ ക്ഷേത്രത്തിന് സ്വന്തമായി വ്യവസായ കെട്ടിടങ്ങളും, കല്ല്യാണ മണ്ഡപങ്ങൾ, വിദ്യാഭ്യാസസ്ഥാപനങ്ങൾ ഉണ്ട്.
സ്ഥാപനങ്ങൾ കൗസ്തുഭം ആഡിറ്റോറിയം പടിഞ്ഞാറേ നടക്കാവിൽ ഓഫീസ് കെട്ടിടം / ഷോപ്പിങ് കോംപ്ലക്സ് അമ്പലത്തിന് മുന്നിലെ ഓഫീസ് കെട്ടിടം അമ്പലത്തിന് മുന്നിലെ കല്ല്യാണമണ്ഡപം, ഓഫീസ് കോംപ്ലക്സ് സാന്ദീപനി വിദ്യാനികേതൻ സ്കൂൾ തിരുവമ്പാടി കൺവെൻഷൻ സെന്റർ അവലംബം ↑ "Thrissur Pooram- The ultimate Festival" .
Published by C.A. Menon Associates, Thrissur May 2006 ഇതര ലിങ്കുകൾ Thiruvambadi Sri Krishna Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്ബ് സൈറ്റ്
നാരദ ന്യൂസ് ഈ ലേഖനത്തിൽ ഒരു പരസ്യം പോലെ എഴുതിയ ഉള്ളടക്കം അടങ്ങിയിരിക്കുന്നു.
( ഫെബ്രുവരി 2020 ) ( Learn how and when to remove this message )
മലയാള ഭാഷയിൽ ഭാഷയിൽ പ്രസിദ്ധീകരിക്കുന്ന പ്രമുഖ അന്വേഷണാത്മക ഓൺലൈൻ പത്രസ്ഥാപനമാണ് നാരദ .
വേറിട്ട ഓൺലൈൻ മാധ്യമ പ്രവർത്തന സാധ്യതകൾ തുറന്നുവെച്ചുകൊണ്ടായിരുന്നു നാരദയുടെ തുടക്കം.
ദി നെക്സ്റ്റ് ഹാഷ് ടാഗ് എന്ന ടാഗ്ലിനോടുകൂടിയാണ് നാരദ ന്യൂസ് പ്രവർത്തനം ആരംഭിച്ചത് .
അഴിമതിക്കെതിരെ പോരാടുക എന്ന ലക്ഷ്യത്തോടെ, മുമ്പ് തെഹൽകയിൽ എഡിറ്റർ ആയിരുന്ന മാത്യു സാമുവൽ ആണ് നാരദ ന്യൂസ് ആരംഭിച്ചത് 2016 മാർച്ച് 14 ന് വെസ്റ്റ് ബംഗാളിലെ തൃണമൂൽ കോൺഗ്രസിന്റെ മുതിർന്ന നേതാക്കൾ കൈക്കൂലി വാങ്ങുന്ന ദൃശ്യങ്ങളുമായ് നാരദ ന്യൂസ് പ്രവർത്തനം ആരംഭിച്ചു ഓപ്പറേഷൻ XP ഫയൽസ് എന്നായിരുന്നു ആ ദൃശ്യങ്ങൾ അറിയപ്പെട്ടത്.
ആ സ്റ്റിങ് ഓപ്പറേഷൻ നാരദ സ്റ്റിങ് ഓപ്പറേഷൻ എന്ന പേരിലും അറിയപ്പെട്ടു.
അത് വളരെ കോളിളക്കം ഉണ്ടാക്കിയ വാർത്തയായിരുന്നു.
നാരദ മഹർഷിയുടെ പേരാണ് ഇതിനു നൽകിയിരിക്കുന്നത് പുരാണത്തിൽ വാർത്തകളും അറിവുകളും പകർന്നു നൽകുക എന്നതാണ് നാരദമഹര്ഷിയുടെ നിയോഗം.
അതുകൊണ്ടുതന്നെ ആദ്യത്തെ വാർത്ത ഏജൻസി നാരദ ആയിരുന്നു എന്നാണ് നാരദ ന്യൂസ് സി.ഇ.
ഓ മാത്യു സാമുവലിന്റെ അഭിപ്രായം.
നാരദ ന്യൂസ് ഇന്ന് മൂന്നു ഭാഷകളിലായി പ്രസിദ്ധീകരിക്കുന്നു.
ആലുവയിൽ ആണ് നാരദയുടെ ഹെഡ് ഓഫീസ്.
നാരദ ഒരു എൻ.ജി.ഓ എന്ന നിലയിലാണ് പ്രവർത്തിക്കുന്നത് നാരദ സ്റ്റിങ് ഓപ്പറേഷൻ
നാരദ സ്റ്റിങ് ഓപ്പറേഷൻ തെഹൽകയുടെ നേതൃത്വത്തിൽ ആരംഭിച്ച ഒരു ഒളിക്യാമറ അന്വേഷണം ആയിരുന്നു.
ഒളിക്യാമറ ദൃശ്യങ്ങൾ തെഹൽക  വഴി പുറത്തുവിടുന്നതിൽ കാലതാമസമുണ്ടായതിനാൽ രണ്ടു വര്ഷങ്ങള്ക്കു ശേഷം നാരദയുടെ വെബ്സൈറ്റ് വഴി പൊതുജനങ്ങൾക്കായി പുറത്തുവിടുകയായിരുന്നു 52 മണിക്കൂർ ദൈർഘ്യമുള്ള ദൃശ്യങ്ങൾ ധാരാളം മുതിർന്ന രാഷ്ട്രീയ നേതാക്കൾ കൈക്കൂലി കൈപറ്റുന്നതായിരുന്നു.
12 മുതിർന്ന തൃണമൂൽ നേതാക്കൾക്ക് അഴിമതിയിൽ പങ്കുള്ളതായി ദൃശ്യങ്ങൾ സൂചിപ്പിക്കുന്നു.
25 ലക്ഷം രൂപ ചെലവ് പ്രതീക്ഷിച്ച ഓപ്പറേഷന് 80 ലക്ഷത്തോളം രൂപ ആവശ്യമായ് വന്നു.
ഇപ്പോൾ സിബിഐ യും എൻഫോഴ്‌സ്‌മെന്റ് ഡിറക്ടറേറ്റും ഈ കേസ് അന്വേഷിക്കുന്നു .
ഇന്ത്യയിലെ ന്യൂസ് മാഗസിനായ തെഹൽക്കയാണ് നാരദ സ്റ്റിങ് ഓപ്പറേഷൻ തുടങ്ങിവച്ചത്.
ശാരദ ഗ്രൂപ്പിന്റെ സാമ്പത്തിക തട്ടിപ്പ് പുറത്തുവന്നത് ഈ സമയമായിരുന്നു ,അതിനാൽ പശ്ചിമ ബംഗാളിലെ രാഷ്ട്രീയനേതാക്കളായിരുന്നു സ്റ്റിങ് ഓപ്പറേഷന്റെ ആദ്യ ലക്ഷ്യം.
ദി ടെലിഗ്രാഫ് പത്രത്തിന് നൽകിയ അഭിമുഖത്തിൽ ഇസ്രായേൽ ചാരസംഘടന മൊസ്സാദിന്റെ ഉദ്യോഗസ്ഥനായ മൈക്ക് ഹറാനിയാണ് തനിക്ക് പ്രചോദനമായതെന്ന് മാത്യു സാമുവൽ പറഞ്ഞു.
ഇമ്പക്സ് കൺസൾട്ടൻസി സൊല്യൂഷൻസ് എന്ന ചെന്നൈ കേന്ദ്രമാക്കി പ്രവർത്തിക്കുന്ന വ്യാജ കമ്പനിയുടെ മുതിർന്ന ഓഫീസറായി ഒരു മറ നിർമ്മിക്കാൻ മാത്യു സാമുവൽ ഒരു സുഹൃത്തിനോട് ആവശ്യപ്പെട്ടു.
സന്തോഷ് ശങ്കരൻ എന്നപേരിൽ ഒരു ആധാർ കാർഡും ഒരു പ്രത്യേക വെബ്സൈറ്റിൽ ലിസ്റ്റ് ചെയ്ത ഫോൺ കോളുകളോട് പ്രതികരിക്കാൻ ഒരു റിസപ്‌ഷനിസ്റ്റിനെയും ഓപ്പറേഷനുവേണ്ടി ലഭിച്ചു.
കമ്പനി രജിസ്റ്റർ ചെയ്തു.
ഒരു ടാക്സി ഡ്രൈവറുടെ സഹായത്തോടെ ഉദ്യോഗസ്ഥരെ പറ്റി സാമുവൽ അന്വേഷണം  തുടങ്ങിവച്ചു.
25 ലക്ഷം രൂപ നീക്കിവച്ച ഈ പ്രോജെക്ടിന് 80 ലക്ഷത്തോളം ചെലവ് വന്നു.
രണ്ട് വർഷങ്ങൾക്ക് ശേഷമാണ് സ്റ്റിങ് ഓപ്പറേഷൻ ടേപ്പുകൾ നാരദന്യൂസ്.
കോം എന്ന പേരിൽ പുറത്തുവിട്ടത്.
തെഹെല്ക ഈ ടേപ്പുകൾ പുറത്തുവിടാൻ താല്പര്യം കാണിക്കാതിരുന്നതിനാലാണ് ഇങ്ങനെ ചെയ്തതെന്ന് സാമുവൽ പറഞ്ഞു.
മാത്യു സാമുവലും സഹപ്രവർത്തക എയ്ഞ്ചൽ അബ്രഹാമും 2011 ൽ ഷൂട്ട് ചെയ്ത 52 മണിക്കൂർ ദൈർഘ്യമുള്ള  വീഡിയോ ഫൂട്ടേജുകളിൽ പ്രമുഖ രാഷ്ട്രീയനേതാക്കളോട് സാദൃശ്യമുള്ള വ്യക്തികൾ  ഇമ്പക്സ് കാൾസൾട്ടൻസി സൊല്യൂഷൻസ് എന്ന ഇല്ലാത്ത കമ്പനിക്കായി അനധികൃത സഹായങ്ങൾ ചെയ്യുവാൻ മാത്യു സാമുവലിന്റെ പക്കൽ നിന്ന് കൈക്കൂലി സ്വീകരിക്കുന്ന ദൃശ്യങ്ങൾ കാണാം.
തൃണമൂൽ കോൺഗ്രസ് അംഗം കെ ഡി സിങാണ് ഈ ഓപ്പറേഷനുവേണ്ടി മുഴുവൻ പണവും നൽകിയതെന്ന് പിന്നീട് സാമുവൽ ആരോപിക്കുന്നുണ്ട്.
തുടക്കത്തിൽ രാഷ്ട്രീയ ഗൂഢാലോചനയാണെന്ന് പറഞ്ഞ്  തൃണമൂൽ കോൺഗ്രസ് സ്റ്റിംഗിനെ തള്ളിക്കളഞ്ഞു.
ഡെറെക്ക് ഒ ബ്രയാൻ എന്ന തൃണമൂൽ വക്താവ് പ്രതിപക്ഷത്തിന്റെ കുപ്രചാരണമാണിതെന്നും അങ്ങനെയൊരു ഓപ്പറേഷൻ നടന്നിട്ടില്ലെന്നും വാദിച്ചു.
പിന്നീട് ലഭിച്ച പണം സംഭാവനയായിരുന്നെന്ന് തൃണമൂൽ കോൺഗ്രസ് പറഞ്ഞു.
കമ്മ്യൂണിസ്റ്റ് പാർട്ടി ഓഫ് ഇന്ത്യ മാർക്സിസ്റ്റ് (സിപിഐഎം) ഭാരതീയ ജനത പാർട്ടി (ബിജെപി)  എന്നിവർ അഴിമതി നടത്തിയ രാഷ്ട്രീയനേതാക്കളുടെ രാജിയാവശ്യപ്പെട്ട് സമരങ്ങൾ സംഘടിപ്പിക്കാൻ തുടങ്ങി.
നാരദൻ ഇംഗ്ലീഷ് വിലാസം https://ml.wikipedia.org/wiki/Narada നാരദൻ
വളരെ പ്രസിദ്ധനായ ഒരു പുരാണ കഥാപാത്രമാണ് നാരദൻ .
ബ്രഹ്മാവിന്റെ പുത്രനായ നാരദന്റെ ജനനം ബ്രഹ്മാവിന്റെ മടിയിൽ നിന്നാണ്‌ .
മഹാഭാരതത്തിൽ
മഹാഭാരതത്തിൽ, നാരദനെ വേദങ്ങളും ഉപനിഷത്തുകളും അറിയുന്നവനായും ചരിത്രവും പുരാണങ്ങളും പരിചയമുള്ളവനുമായി ചിത്രീകരിച്ചിരിക്കുന്നു.
ഉച്ചാരണം, വ്യാകരണം, ഗദ്യം, പദങ്ങൾ, മതപരമായ ആചാരങ്ങൾ, ജ്യോതിശാസ്ത്രം എന്നിങ്ങനെ ആറ് അംഗങ്ങളിൽ അദ്ദേഹത്തിന് പ്രാവീണ്യമുണ്ട്.
എല്ലാ സ്വർഗ്ഗീയ ജീവികളും അവന്റെ അറിവിനായി അവനെ ആരാധിക്കുന്നു - പുരാതന കൽപങ്ങളിൽ (കാലചക്രങ്ങൾ) സംഭവിച്ച എല്ലാ കാര്യങ്ങളിലും അവൻ നന്നായി അറിയുകയും ന്യായ (നീതി) യും ധാർമ്മിക ശാസ്ത്രത്തിന്റെ സത്യവും അറിയുകയും ചെയ്യുന്നു.
അനുരഞ്ജന ഗ്രന്ഥങ്ങളിൽ അദ്ദേഹം ഒരു തികഞ്ഞ മാസ്റ്ററാണ്, പ്രത്യേക സന്ദർഭങ്ങളിൽ പൊതുവായ തത്ത്വങ്ങൾ പ്രയോഗിക്കുന്നതിൽ വ്യത്യാസമുണ്ട്.
സാഹചര്യങ്ങളിലെ വ്യത്യാസങ്ങളെ പരാമർശിച്ചുകൊണ്ട് അയാൾക്ക് വിരുദ്ധങ്ങളെ വേഗത്തിൽ വ്യാഖ്യാനിക്കാൻ കഴിയും.
അവൻ വാക്ചാതുര്യവും ദൃഢനിശ്ചയവും ബുദ്ധിശക്തിയും ശക്തമായ ഓർമ്മശക്തിയും ഉള്ളവനാണ്.
ധാർമ്മിക ശാസ്ത്രവും രാഷ്ട്രീയവും അവനറിയാം;  അവൻ തെളിവുകളിൽ നിന്ന് അനുമാനങ്ങൾ വരയ്ക്കുന്നതിൽ വൈദഗ്ദ്ധ്യം നേടിയിട്ടുണ്ട്, കൂടാതെ താഴ്ന്ന കാര്യങ്ങളെ ഉയർന്നതിൽ നിന്ന് വേർതിരിച്ചറിയുന്നതിൽ വളരെ പ്രാവീണ്യമുണ്ട്.
5 വക്താക്കൾ അടങ്ങുന്ന സങ്കീർണ്ണമായ സിലോജിസ്റ്റിക് പ്രസ്താവനകളുടെ ശരിയും തെറ്റും വിലയിരുത്തുന്നതിൽ അദ്ദേഹം സമർത്ഥനാണ്.
മതം, സമ്പത്ത്, സുഖം, മോക്ഷം എന്നിവയെക്കുറിച്ച് കൃത്യമായ നിഗമനങ്ങളിൽ എത്തിച്ചേരാൻ അവൻ പ്രാപ്തനാണ്.
ഈ പ്രപഞ്ചത്തെയും അതിനെ ചുറ്റിപ്പറ്റിയുള്ള സകലതിനെയും കുറിച്ചുള്ള അറിവ് അവനുണ്ട്.
തർക്കിക്കുമ്പോൾ തന്നെ ബൃഹസ്പതിക്ക് ഉത്തരം നൽകാൻ അദ്ദേഹം പ്രാപ്തനാണ്.
അദ്ദേഹം തത്ത്വചിന്തയുടെ സാംഖ്യ, യോഗ സമ്പ്രദായങ്ങളിൽ അഗ്രഗണ്യനാണ്, യുദ്ധത്തിന്റെയും ഉടമ്പടിയുടെയും ശാസ്ത്രങ്ങളിൽ അവഗാഹമുണ്ട്, നേരിട്ടുള്ള അറിവിലല്ല, കാര്യങ്ങൾ വിലയിരുത്തി നിഗമനങ്ങളിൽ എത്തിച്ചേരുന്നതിൽ അദ്ദേഹം സമർത്ഥനാണ്.
ഒരു ഉടമ്പടി, യുദ്ധം, സൈനിക പ്രചാരണങ്ങൾ, ശത്രുക്കൾക്കെതിരായ പോസ്റ്റുകളുടെ പരിപാലനം, പതിയിരുന്ന് ആക്രമണം, കരുതൽ തന്ത്രങ്ങൾ എന്നിവയുടെ ആറ് ശാസ്ത്രങ്ങളെക്കുറിച്ച് അദ്ദേഹത്തിന് അറിയാം.
പഠനത്തിന്റെ എല്ലാ ശാഖകളിലും അദ്ദേഹം സമർത്ഥനാണ്.
അവൻ യുദ്ധത്തോടും സംഗീതത്തോടും താൽപ്പര്യമുള്ളവനാണ്, ഒരു ശാസ്ത്രമോ ഏതെങ്കിലും പ്രവർത്തനരീതിയോ ഉപയോഗിച്ച് പിന്തിരിപ്പിക്കാൻ കഴിവില്ല നാരദന്റെ പല ജന്മങ്ങൾ
നാരദന് പ്രധാനമായി ഏഴ് ജന്മങ്ങളാണ്‌‍ പുരാണങ്ങളിൽ കാ‍ണുന്നത്.
ആദ്യം ബ്രഹ്മപുത്രനായിരുന്നു.
അതിനു ശേഷം ബ്രഹ്മ ശാ‍പമേറ്റ് ഉപബർഹണൻ എന്ന ‍ഗന്ധർവനായി ജനിച്ചു.
പിന്നീട് ദ്രുമിള ചക്രവർത്തിയുടെ മകനായി നാരദൻ എന്ന പേരിൽ ജനിച്ചു.
വീണ്ടും ബ്രഹ്മപുത്രനായി നാരദനെന്ന പേരിൽ മാലതിയെ വിവാഹം കഴിച്ചു കുരങ്ങായി മരിച്ചു.
വീണ്ടും ബ്രഹ്മപുത്രനായി ദക്ഷന്റെ ശാ‍പമേറ്റു.
അതിനു ശേഷം ദക്ഷപുത്രനായും ഒരു പുഴുവായും ജന്മമെടുത്തു.
ഇത്ര സാർവ്വത്രികമായി പുരാണങ്ങളിൽ പ്രവേശിച്ചിട്ടുള്ള മറ്റൊരു കഥാപാത്രമില്ല.
രാമായണ രചനയ്ക്ക് വാല്മീകിക്ക് പ്രചോദനം കൊടുത്തത് നാ‍രദനായിരുന്നുവെന്ന് കാണുന്നു.
നാരദന്റെ പര്യായങ്ങളായി ബ്രഹ്മർഷി, ദേവർഷി, സുരർഷി ആദിയായ പദങ്ങൾ ഭാരതത്തിൽ പ്രയോഗിച്ചിട്ടുണ്ട്.
നാരദൻ എന്നാൽ നരനെക്കുറിച്ചുള്ള ജ്ഞാനം നല്കുന്നവൻ എന്നാണ് പുറത്തേക്കുള്ള കണ്ണികൾ Complete Narada-Bhakti-Sutra Archived 2006-12-01 at the Wayback Machine .
Narada's Instructions on Srimad-Bhagavatam for Vyasadeva Archived 2007-09-26 at the Wayback Machine .
Translation from Sanskrit of Narada Bhakti Sutras at www.urday.com/narad.htm Archived 2006-05-12 at the Wayback Machine .
References to Narada in Gaudiya Vaishnava texts Archived 2007-02-08 at the Wayback Machine .
നാരദ പുരാണം, ഗൂഗിൾ ബുക്സിൽ അവലംബം
നാരങ്ങാനം പടയണി വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
നാരങ്ങാനം ദേശം പുരാതനകാലം മുതൽക്കേ പ്രസിദ്ധമാണ്.
നാരങ്ങാനം പടയണി എന്നത് ഇന്ന് {മഠത്തുംപടി} ഭദ്രകാളി ക്ഷേത്രത്തിൽ ആണ്ടുത്സവത്തിന്റെ ഭാഗമായി നടന്നു വരുന്ന അനുഷ്ഠാനമാണ്.
കുംഭത്തിലെ കാർത്തികയുടെ അന്ന് രാവിലെ വെളുത്തു തുള്ളലോടുകൂടിയാണ് പത്ത് ദിവസം നീണ്ടു നിൽക്കുന്ന പടയണി സമാപിക്കുന്നത്.
പഞ്ച ഹൃഷികേശ ക്ഷേത്രങ്ങളിൽ ഏറ്റവും പടിഞ്ഞാറായി പ്രതിഷ്ഠ നടത്തപ്പെട്ടത് നാരങ്ങാനത്ത് ആണെന്ന് കരുതുന്നു.
ആയിരം വർഷത്തിലധികം പഴക്കമുള്ള ക്ഷേത്രത്തിനോടു ചേർന്ന ഹൃഷികേശ മഠത്തിലാണ് നൂറ്റൊന്നുകലം തപ്പ് കൊട്ട്, തലേ ദിവസം നടക്കുന്ന കളരി എന്നിവ ഇപ്പോഴും നടക്കുന്നത്.
പണ്ട് ആ മഠത്തിലാണ് നൂറ്റൊന്നുകലം വഴിപാട് നടന്നിരുന്നതെന്നും ഗുരുക്കൻമാർ പറയുന്നു.
പണ്ട് മീന മാസത്തിൽ പുലയവംശം(സമുദായം) വളരെ ഭക്തിയോടെയും നിഷ്ഠയോടെയും കൊണ്ടാടിയിരുന്ന ഒരു അനുഷ്ഠാനമായിരുന്നു കരപ്പാട്ട് എന്ന പാട്ട് പടയണി.
ഈ പാട്ട് പടയണി കഴിയുന്നതിനോടനുബന്ധിച്ച് വൈക്കോൽ കൊണ്ട് കാളയെ കെട്ടി മഠത്തുംപടിയിൽ ഇന്ന് ക്ഷേത്രമിരിക്കുന്നിടത്ത് കൊണ്ടു വന്നിരുന്നു.
ക്ഷേത്രമിരിക്കുന്നിടം ഒരു ചെറിയ ഒഴിവുതറ/കാവ് ആയിരുന്നു.
ആല്, കരിമ്പന, പാല,മാവ്, പ്ലാവ്, കിണർ, കൽത്തൊട്ടി മുതലായവ ഉള്ളിടത്തായിരുന്നു കൊയ്ത്ത് കഴിഞ്ഞ് മെതി അതിന് ശേഷം ഉള്ള അനുഷ്ഠാനം എന്നിവ നടന്നിരുന്നത്.
നടുവത്ത് പാറമല നടയിൽ ഊരാളി പടയണി നടന്നു വരുന്നു.
അതിപ്പോഴും മീനമാസത്തിൽ തന്നെയാണ് നടക്കുന്നത്.
അതുപോലെ ഏകദേശം ആയിരം വർഷങ്ങൾക്ക് മുമ്പ് ഇവിടം ബ്രാഹ്മണർ നാലുവേദവും പഠിപ്പിച്ചിരുന്നതിനുള്ള അവശേഷിപ്പുകൾ നിലനിൽക്കുന്നു.
പൂതക്കുഴി സ്കൂളിനോട് ചേർന്ന സ്ഥലത്ത് ഒരു മഹാ ക്ഷേത്രസങ്കേതമായിരുന്നു.
ആ ക്ഷേത്രത്തിലായിരുന്നു സ്വത്തു വകകൾ സൂക്ഷിച്ചിരുന്നത്.
ആ ക്ഷേത്രത്തിന്റെ കാവൽക്കാരായി അനേകം ഭടന്മാരുണ്ടായിരുന്നു.
അത്തരത്തിലുള്ള ഭടന്മാർ ക്ഷേത്രത്തിലെ ഉത്സവത്തോടനുബന്ധിച്ചുള്ള ആറാട്ടിനും ഘോഷയാത്രയ്ക്കും ആയുധങ്ങളുമായി അകമ്പടി സേവിച്ചിരുന്നു.
ഉത്സവത്തിന് വേല/പൂരം എന്നീ അർത്ഥം കൂടിയുണ്ട്.
വേലയ്ക്ക് അകമ്പടി സേവിച്ചപ്പോൾ ഭടന്മാർ ഭടശ്രേണിയിൽ നടത്തിയിരുന്ന അഭ്യാസ പ്രകടനങ്ങളാണ് പിൽക്കാലത്ത് വേലകളിയായി പരിണമിച്ചത്.
സമ്പത്ത് കുന്നുകൂടിയപ്പോൾ മറവപ്പടയുടെ ആക്രമണം തുടരെ ഉണ്ടാവുകയും ആ ആക്രമണങ്ങളിൽ പിടിച്ച് വിൽക്കാനാവാതെ വന്നപ്പോൾ നാടുവാഴിയും മറ്റും പാലായനം ചെയ്തു.
ഇന്നും ക്ഷേത്ര അവശിഷ്ടങ്ങൾ ആലുങ്കൽ അടുത്ത് പൂതക്കുഴി സ്കൂളിനോട് ചേർന്ന വസ്തുവിൽ കാണാനാകും.
ആലുങ്കൽ തേവരെന്നാണ് അതറിയപ്പെട്ടിരുന്നത്.
ശൈവ -വൈഷ്ണവ സംഘടനമായും ചരിത്രനിരീക്ഷകർ അഭിപ്രായപ്പെടുന്നു.
ആലുങ്കൽ തേവര് ശൈവ പൂജയായിരുന്നു എന്നും.
ഹൃഷികേശക്ഷേത്രത്തിൽ വൈഷ്ണവ സങ്കലപ്ത്തിലുള്ള സന്യാസ രൂപിയുടെ പ്രതിഷ്ഠയുമാണ്.
ഇത് കൂടാതെ കാലാന്തരത്തിൽ പല പാലായനങ്ങളും കുടിയേറ്റങ്ങളും കൈയേറ്റങ്ങളും നടക്കുകയും ഇന്ന് കാണുന്ന അവസ്ഥയിലേക്ക് വന്നു.
അതിൽ ഏറ്റവും അവസാനം നടന്ന കുടിയേറ്റം ആയിരുന്നു പതിനെട്ടര കൂട്ടത്തിന്റെ പൊട്ടിപ്പുറപ്പാട് എന്നറിയപ്പെടുന്നത്.
തൃശ്ശൂർ,  കൊടുങ്ങല്ലൂർ, ഗുരുവായൂർ എന്നിവിടങ്ങളായി ചുറ്റപ്പെട്ട് കിടക്കുന്നതാണ് പതിനെട്ടരക്കാവുകൾ.
ആ കാലുകളിലെ ഗ്രാമങ്ങളിൽ കാളികളാൽ ഭരിക്കപ്പെട്ട പതിനെട്ടരക്കൂട്ടങ്ങൾ പാലായനം ചെയ്ത് നാരങ്ങാനത്തും തെക്കൻ കേരളത്തിലെ പലയിടങ്ങളിലായി വാസമുറപ്പിക്കുകയും ചെയ്തു.
അങ്ങനെ ഇവിടെ നിലയുറപ്പിച്ചിരുന്നവരുമായും , ആദിമനിവാസികളുമായി ഇഴുകിച്ചേർന്ന് അറുപത്തിനാല് വംശങ്ങളെയും പ്രതിനിധാനം ചെയ്ത് അവതരിപ്പിക്കപ്പെട്ട പടയണി കാലാന്തരത്തിൽ ശുഷ്കിച്ച് ഇന്ന്    കാണുന്ന പടയണിയായി പരിവർത്തനപ്പെട്ടു.
കോലം തുള്ളൽ ഗണക സമുദായം നടത്തിയിരുന്ന അനുഷ്ഠാനം ആയിരുന്നു.
പൂവാംകുറുന്തൽ, വേലൻപാട്ട്,അടവി, കുറവരുകളി, ഊരാളി പടയണി, ഐവർകളി, ആണ്ടി ദണ്ഡിപ്പ്, ആണ്ടിയാട്ടം, കുരുതി, തട്ടിന്മേൽക്കളി, താവടി , തങ്ങളും പടേം,പരിശകളി,കമ്പ്കളി(കോലടി),അമ്മൻ കുടം കളി, കാവടിയാട്ടം, ഊരാളി പടയണി,  കരപ്പാട്ട് പടയണി,കുതിരകളി അങ്ങനെ ഇവയെല്ലാം പണ്ട് ഗ്രാമ്യുത്സവത്തിന്റെ ഭാഗമായി നടന്നിരുന്നു.
ഇവയുടെയും വിനോദ അനുഷ്ഠാന നാടകങ്ങളുടേയും പരിഷ്കരിച്ച രൂപമാണ് അറുപത്തിനാല് കലകളെ കോർത്തിണക്കിയെന്ന് പരക്കെ അറിയപ്പെടുന്ന ഇന്നത്തെ പടയണി.
നാരങ്ങാനം പടയണി
നാരദേയപുരാണം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
18 പുരാണങ്ങളിൽ ആറാമത്തെ പുരാണമാണ് ശ്രീമദ് നാരദീയപുരാണം .
ബ്രഹ്‌മാവിന്റെ മാനസപുത്രന്മാരായ സനകൻ , സനന്ദനൻ , സനല്കുമാരൻ , സനാതനൻ എന്നിവർ നാരദമുനി യോട് പരമാത്മതത്വങ്ങൾ വെളിപ്പെടുത്തുന്നുണ്ട് .
ഈ വിവരങ്ങൾ സൂതപൗരാണികൻ നൈമിശാരണ്യത്തിലെ മുനിമാർക്കു വിവരിച്ചു കൊടുക്കുന്നതായിട്ടാണ് ഇതിന്റെ ആഖ്യാനം .
ശ്ളോകസംഖ്യയും കാലഘട്ടവും
മൊത്തത്തിൽ 25000-ഓളം ശ്ളോകങ്ങൾ നാരദീയപുരാണത്തിനു ഉണ്ടെന്നാണ് മത്സ്യപുരാണത്തിലും മറ്റുമുള്ള സൂചന .
എങ്കിലും 18500 ശ്ളോകങ്ങൾ മാത്രമേ കണ്ടു കിട്ടിയിട്ടുള്ളൂ .
രാധാമാധവമാഹാത്മ്യങ്ങളെക്കുറിച്ചു പറയുന്നതിനാൽ ഈ പുരാണത്തിന്റെ കാലഘട്ടം ഗീതാഗോവിന്ദത്തിന്റെ കാലഘട്ടമായ ഏതാണ്ട് 12 -ആം നൂറ്റാണ്ടു ആകാനാണ് സാധ്യത .
ഈ പുരാണത്തിനു പൂർവ്വാർദ്ധം , ഉത്തരാർദ്ധം എന്നിങ്ങനെ രണ്ടു ഭാഗങ്ങളുണ്ട് .
പൂർവ്വാർദ്ധത്തിനു നാല് ഭാഗങ്ങളുണ്ട് .
ഒന്നാം പാദം -  അദ്ധ്യായങ്ങൾ 1 മുതൽ  41 വരെ .
രണ്ടാം പാദം - അദ്ധ്യായങ്ങൾ 42  മുതൽ  62  വരെ .
മൂന്നാം പാദം - അദ്ധ്യായങ്ങൾ 63  മുതൽ  91  വരെ .
നാലാം പാദം - അദ്ധ്യായങ്ങൾ 92  മുതൽ  125  വരെ .
ഉത്തരഭാഗം 81 അദ്ധ്യായങ്ങൾ അടങ്ങിയതാണ് .
ഉത്തരഭാഗത്തിൽ നാരദനോ ബ്രഹ്മപുത്രന്മാരോ ഇല്ല .
വസിഷ്ഠനും മാന്ധാതാവും തമ്മിലുള്ള സംഭാഷണമാണ് ഇതിലെ പ്രമേയം .
ഉത്തരഭാഗത്തിനു പൂർവ്വഭാഗവുമായി വാസ്തവത്തിൽ ബന്ധമില്ല .
അതുകൊണ്ടു നാരദീയപുരാണം പൂർവ്വഭാഗം കൊണ്ട് പൂർണ്ണമാകുന്നതായി പണ്ഡിതർ കരുതുന്നു .
നാരങ്ങപ്പാല്
കേരളത്തിൽ പ്രചാരത്തിലുള്ള ഒരു നാടൻ കളിയാണ് നാരങ്ങപ്പാല് .
മൂന്നിലധികം കുട്ടികൾ ഒത്തുചേർന്നു കളിക്കുന്ന കളിയാണിത്.
ഈ കളി കളിക്കുവാനായിട്ട് ഉപകരണങ്ങൾ ഒന്നും തന്നെ ആവശ്യമില്ല.
രണ്ടുകൊട്ടികൾ കൈകൾ ചേർത്ത് ഉയർത്തിപ്പിടിച്ച് നിൽക്കേണ്ടതുണ്ട്.
ബാക്കി വരുന്ന കുട്ടികൾ ഈ കൈകൾക്കിടയിലൂടെ ചുറ്റിലുമായി ഓടിക്കോണ്ടിരിക്കണം.
കൈകൾ ചേർത്തു പിടിച്ചിരിക്കുന്ന കുട്ടികൾ അപ്പോൾ ഒരു പാട്ടു പാടുന്നു.
പാട്ടിന്റെ അവസാനം കള്ളനെ പിടിച്ചു എന്നു പറയുമ്പോൾ അവരുടെ കൈവലയത്തിനുള്ളിൽ പെടുന്ന ഒരാൾ പിടിക്കപ്പെടുന്നു.
നാരങ്ങ പാല്, ചൂണ്ടക്ക് രണ്ട്, ഇലകൾ പച്ച, പൂക്കൾ മഞ്ഞ, ഓടി വരുന്ന ചാടി വരുന്ന കള്ളനെ പിടിച്ചു.
നാരതിവാട്ട് പ്രവിശ്യ ഇംഗ്ലീഷ് വിലാസം https://ml.wikipedia.org/wiki/Narathiwat_Province
തായ്‌ലാന്റിലെ തെക്കൻ പ്രവിശ്യകളിലൊന്നാണ് (changwat) നാരതിവാട്ട് പ്രവിശ്യ.
തെക്ക് പെരക് , കെലാന്തൻ എന്നീ മലേഷ്യൻ സംസ്ഥാനങ്ങളുമായി അതിർത്തി പങ്കിടുന്ന ഈ പ്രവിശ്യ യല , പട്ടാനി എന്നിവ സമീപ പ്രദേശങ്ങൾ (പടിഞ്ഞാറ് ദിശയിൽ നിന്ന്) ആണ്.
മലേഷ്യയുടെ അതിർത്തിയായ നാലു പ്രവിശ്യകളിലൊന്നായ നാരതിവാട്ട് പ്രവിശ്യയിൽ തെക്കൻ റെയിൽവേ ലൈൻ അവസാനിക്കുന്നു.
പ്രവിശ്യയുടെ പലതരം സംസ്കാരങ്ങളും ഇവിടെ കാണപ്പെടുന്നു.
അതുപോലെ പ്രകൃതി വിഭവങ്ങളും താരതമ്യേന ഫലവത്താണ്.
ബാങ്കോക്കിലെ തെക്ക് 1,140 കിലോമീറ്റർ ദൂരത്തിൽ 4,475 ചതുരശ്ര കിലോമീറ്റർ വിസ്തീർണ്ണത്തിൽ നാരതിവാട്ട് സ്ഥിതിചെയ്യുന്നു.
ഈ മേഖലയിൽ എഴുപത്തി അഞ്ച് ശതമാനവും കാടുകളും മലനിരകളും ആണ്.
തായ്‌ലാന്റ് ഉൾക്കടലിൽ മലയ് പെനിൻസുലയിൽ ആണ് നാരതിവാട്ട് പ്രവിശ്യ സ്ഥിതിചെയ്യുന്നത്.
നാരതിവാട്ട് പട്ടണത്തിലെ പ്രധാന നദിയായ ബാങ് നാറ തായ്‌ലാന്റ് ഉൾക്കടലിൽ പ്രവേശിക്കുന്നു.
പ്രവിശ്യയിലെ ഏറ്റവും ജനകീയമായ നാരതാട്ട് ബീച്ച് അഴീമുഖത്തിന് സമീപമാണ് സ്ഥിതിചെയ്യുന്നത്.
ബുഡോ-സു-ങായ് പാടി ദേശീയോദ്യാനം ശങ്കാല ഖിരി മലനിരകളുടെ ഭാഗമാണ്.
1974-ൽ സ്ഥാപിതമായ 294 ചതുരശ്ര കി.
വിസ്തൃതിയുള്ള ഈ പാർക്ക് അയൽപ്രദേശങ്ങളായ യൂല, പട്ടാനി എന്നീ പ്രവിശ്യകളിൽ വ്യാപിച്ചിരിക്കുന്നു.
പച്ചോ വെള്ളച്ചാട്ടമാണ് പ്രധാന ആകർഷണം.
പട്ടാനി സാമ്രാജ്യത്തിൻറെ ഭാഗമായിരുന്ന ചരിത്രപ്രാധാന്യമുള്ള നാരതിവാട്ട്, തായ് രാജ്യങ്ങളായ സുഖോതായ് സാമ്രാജ്യം , സയാമീസ് അയുത്തായ രാജ്യം എന്നിവർക്ക് കപ്പം നൽകിയിരുന്നു.
1767-ൽ അയുത്തായ രാജ്യം തകർന്നതിനുശേഷം പട്ടാനി ഓഫ് സുൽത്താനേറ്റ് പൂർണ്ണ സ്വാതന്ത്ര്യം നേടി, എന്നാൽ രാമ I ൻറെ കീഴിൽ 18 വർഷത്തിനു ശേഷം വീണ്ടും തായ് നിയന്ത്രണത്തിലായി.
1800 കളുടെ തുടക്കത്തിൽ ഏഴ് ചെറിയ രാജ്യങ്ങളായി വിഭജിക്കപ്പെട്ടു.
1909-ൽ ബ്രിട്ടീഷ് സാമ്രാജ്യവുമായി വിഭജനത്തെത്തുടർന്ന് 1909-ലെ ആംഗ്ലോ സയാമീസ് ഉടമ്പടിയുടെ ഭാഗമായി നാരതിവാട്ട് സയാമിനെ പൂർണ്ണമായും സംയോജിപ്പിച്ചിരുന്നു.
യലയോടൊപ്പം, നാരതിവാട്ട് മോൺതോൻ പട്ടാനിയുടെ ഭാഗമായിരുന്നു.
നാരതിവാട്ട് 13 ജില്ലകളായി ( amphoe ) തിരിച്ചിരിക്കുന്നു.
ഇവയെ 77 ഉപജില്ലകളും 551 ഗ്രാമങ്ങളും ( മുബാൻ ആയി വീണ്ടും തിരിച്ചിരിക്കുന്നു.
Map Number Name Thai 1 നാരതിവാട്ട് เมืองนราธิวาส 2 തക് ബായി ตากใบ 3 ബചോ บาเจาะ 4 യി-ങോ ยี่งอ 5 റ ങി ระแงะ 6 രൂസോ รือเสาะ 7 സി സഖോൺ ศรีสาคร 8 വീങ് แว้ง 9 സുഖിരിൻ สุคิริน 10 സു-ങായി കൊളോക്ക് สุไหงโก-ลก 11 സു-ങായി പാടി สุไหงปาดี 12 ഛനീ จะแนะ 13 ചോ എയറോങ് เจาะไอร้อง
മുസ്ലിം ഭൂരിപക്ഷമുള്ള നാലു തായ് പ്രവിശ്യകളിൽ ഒന്നാണ് നാരതിവാട്ട്.
82 ശതമാനം മുസ്ലീംങ്ങളും 17.9 ശതമാനം ബുദ്ധമതക്കാരും ആണ് ഇവിടെയുള്ളത്.
80.4 ശതമാനം പേരും പട്ടാനി മലയ് പ്രധാനഭാഷയായി സംസാരിക്കുന്നു.
മലേഷ്യയിലെ കലാന്തൻ മലേഷ്യൻ വംശജർ നാരതിവാട് സംസ്കാരവുമായി വളരെ സാമ്യമുള്ളതാണ്.
നാരതിവാട്ടിലെ ഭൂരിഭാഗവും കർഷകരും മീൻപിടുത്തക്കാരും ആണ്.
വിവിധ മതപരമായ ചരിത്രപ്രാധാന്യമുള്ള ഒരു സ്ഥലമാണ് നാരതിവാട്ട്.
പ്രവിശ്യാ മുദ്രയിൽ ഒരു കപ്പലിൽ കയറി യാത്രചെയ്യുന്ന ഒരു വെളുത്ത ആനയെ കാണിക്കുന്നു, വെളുത്ത ആന രാജകീയ ചിഹ്നമാണ്.
ഫ്ര ശ്രീ നരരത് രാജകരിണി എന്ന വെളുത്ത ആനയുടെ സ്മരണാർത്ഥം മുദ്ര പതിപ്പിച്ചിരിക്കുന്നു.
ആനയെ ഇവിടെ നിന്ന് പിടിക്കപ്പെടുകയും രാജാവിനു സമ്മാനിക്കുകയും ചെയ്തിരുന്നു.
പ്രവിശ്യാ ചിഹ്നം ലോങ്ങ് കോങ്ങ് ഫലമാണ് (Lansium parasiticum).
പ്രവിശ്യാ വൃക്ഷം ചെങ്ങൽ (Neobalanocarpus heimii), പ്രവിശ്യാ പുഷ്പം ഒഡോണ്ടഡെനിയ മക്രാന്തയാണ് സമീപകാല ചരിത്രം
പ്രധാന ലേഖനം: തെക്കൻ തായ്‌ലാൻറിലെ കലാപം
തെക്കൻ തായ്‌ലാൻറിൽ 2004 ജനുവരി 4 മുതൽ, പ്രത്യേകിച്ചും ഭൂരിഭാഗം മുസ്ലീം പ്രവിശ്യകളായ നാരതിവാട്ട്, യാല, പട്ടാനി എന്നിവിടങ്ങളിൽ അക്രമസംഭവങ്ങൾ ഉണ്ടായിട്ടുണ്ട്.
ഈ പ്രവിശ്യകളിലെ ഭൂരിഭാഗം നിവാസികളും മലേഷ്യക്കാരാണ്.
പ്രധാനമായും തായ്, തായ് ചൈനീസ്, ഇന്ത്യൻ.
1980 കൾക്കുശേഷം അക്രമികൾ മുജാഹിദീൻ പ്രവർത്തനങ്ങൾ നടത്തിയിട്ടുണ്ട്.
എന്നാൽ 2001-ൽ തക്സീൻ ഷിനാവാത്ര പ്രധാനമന്ത്രിയായി.
മിക്ക അതിക്രമങ്ങളും പ്രവിശ്യയിലെ ന്യൂനപക്ഷ ബുദ്ധമത ജനസമൂഹത്തിലേക്ക് തിരിയുന്നത്.
മുസ്ലീങ്ങളെ ആക്രമിക്കുന്നതിനെ സർക്കാർ സംശയിക്കുന്നു.
2009 ജൂൺ 8 ന് വൈകുന്നേരം മുസ്ലീം പ്രാർഥനകളുടെ ഇടയിൽ നടന്ന വെടിവെയ്പിൽ കുറഞ്ഞത് 10 പേർ മരിച്ചു.
മുഖംമൂടി ധരിച്ച അഞ്ചു അല്ലെങ്കിൽ ആറ് തോക്കുധാരികൾ ഒരു പള്ളി ആക്രമിച്ചു.
സൈന്യം ഇടപെടൽ നിരസിച്ചു.
അവലംബം ബാഹ്യ ലിങ്കുകൾ Narathiwat എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
http://www.narathiwat.go.th/ Website of province (Thai) Province page from the Tourist Authority of Thailand Archived 2007-05-18 at the Wayback Machine .
Southern Comforts; Narathiwat Province (article in The Nation ) Archived 2018-09-24 at the Wayback Machine .
നാരദശിക്ഷ
രണ്ടായിരത്തോളം വർഷം പഴക്കമുള്ള സംഗീതശാസ്ത്രത്തെക്കുറിച്ച് എഴുതപ്പെട്ട ഒരു ചെറിയ സംസ്കൃതഗ്രന്ഥമാണ് നാരദശിക്ഷ.
മാതംഗമുനി ഈ ഗ്രന്ഥത്തെക്കുറിച്ച് തന്റെ ബൃഹദ്ദേശി എന്ന ഗ്രന്ഥത്തിൽ പരാമർശിക്കുന്നുണ്ട്.
ഭരതനു ശേഷം രചിക്കപ്പെട്ടതാണെന്നു കരുതപ്പെടുന്നു.
ഭരതമുനി പരാമർശിക്കാത്ത 'ഗാന്ധാര' ഗ്രാമത്തെപ്പറ്റി നാരദശിക്ഷയിൽ പ്രതിപാദിക്കുന്നു.
സംഗീതത്തിന്റെ രക്ത, പൂർണ്ണ, അലംകൃത, പ്രസന്ന, വ്യക്ത, വിക്രഷ്ട, സ്​ലക്ഷണ, സമ, സുകുമാര, മധുര എന്നീ ഉത്തമ ഗുണങ്ങളെക്കുറിച്ച് ഈ ഗ്രന്ഥത്തിൽ പരാമർശമുണ്ട്.
നാരങ്ങാനം ഗ്രാമപഞ്ചായത്ത് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Naranganam
9°19′50″N 76°44′5″E ﻿ / ﻿ 9.33056°N 76.73472°E ﻿ / 9.33056; 76.73472
കേരളത്തിലെ പത്തനംതിട്ട ജില്ലയിലെ കോഴഞ്ചേരി കോഴഞ്ചേരി താലൂക്കിൽ ]]പതിനാലോളം വാർഡുകളിലായി പരന്നു കിടക്കുന്ന മലയോര ഗ്രാമമാണ് നാരങ്ങാനം ഗ്രാമം .
നാരങ്ങാനം ഗ്രാമത്തിലെ മടുക്കക്കുന്ന്, ജില്ലയിലെ തന്നെ ഉയരം കൂടിയ കുന്നാണ് .
കൃഷിക്ക് ഇവിടത്തെ പ്രധാന തൊഴിൽ.
വയൽ പരപ്പുകൾ വിവിധ കൃഷിയിടങ്ങളാക്കിയിരിക്കുന്നു.
പടയണി ഗ്രാമങ്ങളായ ‌ കടമ്മനിട്ടയും , നാരങ്ങാനം പടയണി ഇവിടെയാണു.
കവി കടമ്മനിട്ട രാമകൃഷ്ണന്റെ യുും മുൻ ഫോക്‌ലോർ അക്കാദമി  വൈസ് ചെയർമാനും പടയണി ആചാര്യനുമായ പ്രൊഫ കടമ്മനിട്ട വാസുദേവൻ പിള്ള യുടെയും ജന്മദേശം ഇവിടെയാണ്.
പമ്പാ നദി അയലത്തുകൂടെ ഒഴുകുന്നുവെങ്കിലും ചെറുകോൽ  പകുതിയിൽ നിന്നും വേർപെട്ട ശേഷം ഇപ്പോൾ സ്വന്തമായി  നദിയില്ലാത്ത ഗ്രാമമാണു നാരങ്ങാനം.
ലോകത്തിനുമുന്നിൽ നാരങ്ങാനം പഞ്ചായത്തിന് അഭിമാനമാണ് പൈതൃക ഗ്രാമമായ കടമ്മനിട്ട , കടമ്മനിട്ട കാവ്യശില്പം, കടമ്മനിട്ട പടയണി ഗ്രാമം , കടമ്മനിട്ട രാമകൃഷ്ണ സ്മൃതിമണ്ഡപം, മടുക്കക്കുന്ന്, എന്നിവകൾ
സഞ്ചാരികളെ ആകർഷിക്കുന്നു.